Jw ersamen vnde vorsichtigen wysen her<i>e</i>nn • borgermeísteren unde rathmannen der stadt Reǔal, • vnszen gǔnstígen guden frǔnden, / don wý borgermeistere vnde rathmanne der stadtᵃ Abo ín Swedenricke / nach vnszes frǔntliken grotes erbedínghe witlik apenbar<i>e</i> &#60;apenbar&#62;ᵇ bekennende vnde betugende, / jn vnde mýt duszem<i>e</i> vnszem<i>e</i> apene breffe, / dat wý van wegenn<i>e</i> der erbarnn<i>e</i> frowen Beritta Anderssz dochter, geseten ín dem<i>e</i> kaspel vírmo Abo stifftes, / zelígen Thomas Thorńe myt jw in Godt vorsterǔen / elike suster, / welke de negeste erǔe vnde nafolgersche ýs to sýnen nagelaten guder<i>e</i>nn / vnde myt ere nu<i>m</i>mende licke na, / szo wý dat in vnsze<i>m</i>m vorigem breffe an jwe ersame<i>n</i>heidt / der wegen geschicket vnde gehantreket betuget hebben, / vnde v<i>m</i>me sulke gudere to entfangen vptoboren • vnde afftorichten, / seggen wý jwen ersam<i>i</i>cheiden gudt, / steden vasten geleǔen, vnde en gans war sekere thoǔorsicht to vns hebbende, / wes Peter Fle<i>m</i>mínck vnse borger, / Vnde Eríck Krogý van Vírmo, vorgedachten froǔen elicke man, fulmechtige procǔratores vnde hoǔetlude to dǔszen erffgudere to bemome<i>n</i>de, gesecht vnde gemaket jnholde vnszes ersten breffes an jwe ersame<i>n</i>heide gebracht, / van sodanen erǔe gǔdere in jwer stadt sýnde aǔerant werdet wert, / dat jwe ersame<i>n</i>heiden, / noch de jwen, / edder jemende anders, / de ensodans werden aǔerantwerden dar nene namani<i>n</i>ge fudrer<i>e</i> mher<i>e</i> vm<i>m</i>e liden schollen ín geístlickem edder wertlickem<i>e</i> rechte / jn ienígen tokameden tiden. / Dar willen wý jw gudt vorweszen in krafft duszes breffes, • wente wý dar vor nothafftege borgen vnde vorwijsinge hir tor stede entfangen. / Allet sunder argelíst tho orkǔnde vnde merer<i>e </i>warheit / hebbe wý vnszer stadt woentlike secrete benedden an duszen breff laten hengen, / de gegeǔen vnde schreuen ys to Abo • jnt jare vnszer Her<i>e</i>nn dusent výffhundert vnde elffenn, des sonnaǔendes vor nativitatis Marie Virginis — :